Priština -- Uhapšeno je osam državljana Češke koji su nameravali da sutra, u subotu, na utakmici Kosovo-Češka podignu dron s parolom "Kosovo je Srbija". Oni su večeras na saslušanju u Regionalnoj policiji u Uroševcu, potvrdio je za Koha.net major Policije Kosova, Mehmedali Hajdini. Hajdini je potvrdio da su im oduzete dve zastave Srbije, jedan transparent, jedan dron, jedna kamera i dva uređaja za radio-vezu. U subotu u 15 sati na stadionu "Fadilj Vokri" u Prištini počinje utakmica fudbalskih reprezentacija Kosova i Češke u okviru kvalifikacija za Euro 2020. (Beta) (Beta)